Siivouspäivä

Siivouspäivä on kaksi kertaa vuodessa järjestettävä kierrätystapahtuma, jossa kuka tahansa voi pystyttää kirpputorin kadulle, kotiin, pihalle tai puistoon http://siivouspaiva.com/fi_FI/ . Ensimmäisen kerran tapahtuma järjestettiin toukokuussa 2012 sosiaalisessa mediassa tapahtuneen ideoinnin jälkeen. Siivouspäivä järjestetään perinteisesti toukokuun viimeisellä viikolla ja elokuun viimeisellä viikolla. Seuraava Siivouspäivä pidetään 30.5.2020. Siivouspäivää tuottaa Yhteismaa ry, jonka muita hankkeita ovat mm. Illallinen Helsingin taivaan alla, Parkkipäivä ja Nappi Naapuri http://www.yhteismaa.fi/projektit.html .

 Siivouspäivän ajatus 

Siivouspäivän idea on tehdä kierrättämisestä helppoa sekä luoda elävää ja vastuullista kaupunkikulttuuria. Siivouspäivällä ei ole virallista järjestäjää, vaan jokainen tapahtumaan osallistuja on oman tapahtumansa järjestäjä. Jokainen on myös vastuussa omien jälkiensä siivoamisesta.http://www.hel.fi/hki/helsinki/fi/uutiset/siivouspaiva+la+31.8. Siivouspäivään voi ottaa osaa kuka tahansa, yksin ja yhdessä. Myös esimerkiksi seurat ja järjestöt voivat osallistua. Siivouspäivä ei kuitenkaan ole tarkoitettu ammattimaisesti kirpputoritoimintaa harjoittaville yrittäjille, eikä uuden tavaran kauppiaille http://siivouspaiva.com/fi_FI/info.php .

Yhteismaa ry sopi Helsingin kaupungin rakennusviraston kanssa käytännöstä, jossa myyjien ei tarvitse hakea erikseen lupaa kaupungilta myyntipisteen pystyttämiseksi yhteiseen kaupunkitilaan, kunhan he merkitsevät myyntipaikkansa tapahtuman nettisivulta löytyvälle kartalle http://metro.fi/paakaupunkiseutu/uutiset/siivouspaiva_innosti_taas_kierrattamaan/. Sittemmin useat Suomen kaupungit ovat seuranneet tätä käytäntöä. Osa kaupungeista on puolestaan ohjannut myyjät rajatuille myyntipaikoille. Helsingissä Siivouspäiväksi järjestetään myös kaikkien käytettävissä olevia ilmaisia kierrätyspisteitä eri puolille kaupunkia http://www.helsinginuutiset.fi/artikkeli/252584-siivouspaiva-kasvaa-vauhdilla . 

pienoiskuva|Siivouspäivä 31.8.2013

 Siivouspäivä vuonna 2013 

Toukokuussa 2013 tapahtumaa järjestettiin yli sadalla paikkakunnalla ja myyntipaikkoja merkittiin kartalle yli 3000 http://www.hs.fi/kaupunki/Siivousp%C3%A4iv%C3%A4n+kojut+v%C3%A4rittiv%C3%A4t+katukuvan/a1369451063858 . Keväällä 2013 julkaistiin myös ensimmäisen kerran Siivouspäivä -karttamobiilisovellus, jonka kautta pystyy selaamaan myyntipaikkoja ja ilmoittamaan oman myyntipisteensä https://play.google.com/store/apps/details?id=com.sivouspaiva.map&hl=en. Karttasovellus ja lisätietoa tulevasta Siivouspäivästä löytyy Siivouspäivän verkkosivuilta. Vuonna 2013 Siivouspäivän pääyhteistyökumppanina on toiminut Helsingin Energia http://www.helen.fi/Uutiset/2013/Sahkotalo-on-Siivouspaivan-paamaja/.

 Siivouspäivän Etkot ja Ompelukahvila 

Siivouspäivän yhteydessä on järjestetty samalla viikolla maksuttomat Siivouspäivän Etkot, jonka ompelukahvilassa ja työpajoissa kuka tahansa saattaa korjata vanhoja tavaroitaan ja tehdä uusia kierrätysmateriaaleja hyväksikäyttäen. Vuonna 2013 Etkot järjestettiin Sähkötalossa Helsingin Kampissa http://www.hel.fi/hki/helsinki/fi/uutiset/sahkotalo-paamajana . Suuren suosion saaneen Ompelukahvilan toimintaa on jatkettu samassa paikassa syksyllä 2013, jossa se järjestetään jokaisen kuukauden viimeisenä torstaina ja perjantaina.

 Palkinnot 

Siivouspäivä sai Helsingin kaupungilta kunniamaininnan vuoden 2012 kulttuuritekona. Tunnustus myönnettiin tapahtumaan liittyvästä kierrätyskulttuurista sekä yhteisöllisyyden luomisesta kaupunkilaisten välillä http://www.hel.fi/hki/Helsinki/fi/uutiset/uutisarkisto?id=18820&office=helsinki&lang=fi&ownJsp=2&period=01/2013 . Siivouspäivä sai myös Yleisön suosikki -palkinnon Helsingin kaupungin matkailu- ja kongressitoimiston järjestämässä Best of Helsinki 2012 -verkkoäänestyksessä http://www.hs.fi/kaupunki/a1305611193967 .

 Lähteet 

 Aiheesta muualla 
 "Helsingin Siivouspäivään on ilmoitettu jo yli 200 myyntipaikkaa", NYT 7.5.2013
 "Siivouspäivä tuo kirpputoreja", Turkulainen 26.8.2013
 Siivouspäivän Facebook-sivut

Luokka:Suomen kulttuuritapahtumat
Luokka:Luonto- ja ympäristötapahtumat
Luokka:Kierrätys